LODIJÄRVE KOOLI HOOLEKOGU

KOOSOLEKU PROTOKOLL **1-6/4**

Lodijärve Kool, 09.08.2024

**Koosoleku toimus veebi teel**

**Koosolekut juhatas** Anni Hoovi

**Osalesid:** *Kristine Tiirats, Piret Reinmann, Karin Treufeldt, Maarika Tania, Sonja Hoovi, Anni Hoovi, Kaarin Tanissaar, Jüri Karisma, Nele Lavrikov, Evelin Einamann*

**Kavandatav päevakord:**

1. Muudatused Lodijärve Kooli kodukorras (kinnitatud 9.novembri 2023 käskkirjaga nr 1-4/10);
2. Lodijärve Kooli sisehindamise kord.

Lodijärve Kooli direktor saatis hoolekogu esimehele dokumendi „muudatused Lodijärve Kooli kodukorras (kinnitatud 9.novembri 2023 käskkirjaga nr 1-4/10)“, et hoolekogu nende dokumentide NENDELE MUUDATUSTE kohta arvamust avaldaks.

Kõigile hoolekogu liikmetele saadeti dokumendi kavandid „Muudatused Lodijärve Kooli kodukorras (kinnitatud 9.novembri 2023 käskkirjaga nr 1-4/10)“ tutvumiseks 30.07.2024 ja „Lodijärve Kooli sisehindamise kord“ kuupäeval 01.08.2024.

1. Hoolekogu liikmete arvamused kodukorra muudatuste ettepaneku kohta:

* punkt 1.5- üks hoolekogu liige kahtleb, kas arenguvestlusel peaks nii suur arv liikmeid olema, tõi välja, et kooli esindajate arv ei tohiks ületada lapse poolset arvu. Teise hoolekoguliikme arvates on asjad tasakaalus, sest osadel lastel ongi nt tugiisikud, kes peaksid samuti arenguvestlusel osalema.
* punkt 2.2- peaks algama uuel real;
* punkt 2.10- arvamused läksid pooleks. Kaks hoolekogu liiget on tehtavate muudatustega nõus, kaks mitte. Mitte nõus olevate liikmete arvates piisab sellest, kui on nõue, et nutiseadmed peavad olema hääletul režiimil ning rikkumise korral teavitatakse vanemat. Põhjendus: lapsevanem saab ajastada lapse nutiseadmete teavituste tulemist, seadmed saab panna lennurežiimile (samuti ajastada kooli ajaga samale ajale). Kui laps on kohustatud hoidma oma telefoni kapis (ei ole kõigil lukustatud), siis kes vastutab seadme eest. Kui on õpetaja käes, siis kas kõik õpetajad soovivad vastutust ning kas on arvestatud hilisemate pretensioonidega näiteks vanematelt, kui seade on katki läinud õpetaja juures hoiul olles.

Koolidirektor Nele Lavrikovi põhjendus tehtava muudatuse kohta: Telefonide kapis hoidmine on laste huvides, et selles laadis kiusamisi ohjata. Kui telefoni hoida kotis, on see õpilase jaoks kiusatus. Telefone saab hoida kapis, kõik kapid on lukustatavad ning kui õpetaja hoiab vajadusel telefone enda lukustatud kapis, ei saa need katki minna.

* punkt 7.3- loetelusse võiks lisada ka mokatubakas (snuus). Osad noored ei pea seda tubakatooteks ning see võiks tähelepanu juhtimiseks välja toodud olla;
* punkt- 10.2 dokumendis "Lodijärve kooli arenguvestluse korraldamise tingimused ja kord" on juba punkt 1.3, mis selle sama punkti katab. Siin võiks kasutada viidet antud dokumendile, siis on tulevikus lihtsam dokumente hallata;
* Punkt 12.2- tundub, et on keeleline viga, peaks olema nii: Õpilased jätavad oma üleriided garderoobikappi/nagisse ja jalatsid jalatsiriiulisse.

1. Hoolekogu liikmetelt „Sisehindamise korra“ kohta ettepanekuid muudatusteks ei tehtud.

Koosoleku juhataja: Koosoleku protokollija:

Anni Hoovi Evelin Einamann